laion/Wikipedia-Exotic huggingface dataset:
Mika Pyörälä

Mika Tuomas Pyörälä (sündinud 13. juulil 1981 Oulus) on Soome jäähokimängija, kes mängib keskründajana Soome kõrgliiga klubis Oulun Kärpät. Ta on klubi meeskonna kapten. Ta alustas Oulun Kärpätes ka klubikarjääri. Soome kõrgliigas debüteeris ta hooajal 2000–01. Aastatel 2007–2009 mängis ta Rootsi kõrgliiga klubis Timrå IK. 2009. aasta juulis sõlmis ta üheaastase lepingu NHL-i klubiga Philadelphia Flyers. 2010. aastal naasis Pyörälä Rootsi kõrgliigasse, mängides kaks hooaega Frölunda HC ridades. Hooaja 2012–13 esimeses pooles mängis ta KHL-is Habarovski Amuri ridades, hooaja teises pooles mängis ta Rootsi kõrgliiga klubis Luleå HF. 2013. aastal naasis ta Oulun Kärpätesse. Hooajal 2017–18 mängis Pyörälä Šveitsi kõrgliiga klubis SC Bern, kuid on pärast seda kuulunud taas Kärpäte ridadesse. Pyörälä on tulnud Kärpätega Soome meistriks kokku neli korda (aastatel 2004, 2007, 2014 ja 2015). Hooajal 2016–17 pälvis ta põhihooaja väärtuslikumale mängijale antava Lasse Oksaneni auhinna ja hooajal 2019–20 liiga hooaja kõige efektiivsemale mängijale antava Matti Keinoneni auhinna. 2011. aastal tuli Pyörälä Soome jäähokikoondisega maailmameistriks. Lisaks on ta maailmameistrivõistlustel võitnud veel kaks hõbemedalit ja ühe pronksmedali. Mika Pyörälä NHL.com lehel Mika Pyörälä hockeydb.com lehel
B. R. Ambedkar

Bhimrao Ramji Ambedkar (14. aprill 1891 – 6. detsember 1956), tuntud ka kui Dr. Babasaheb Ambedkar, oli India õigusteadlane, majandusteadlane, poliitik ja ühiskondlik reformaator, kes inspireeris budistlikku daliiti kampaaniat ja võitles puutumatute (dalitite) vastu suunatud sotsiaalse diskrimineerimise vastu. Ta toetas ka naiste õigusi ja töölisliikumist. Ta oli iseseisva India esimene õigus- ja justiitsminister ning India põhiseaduse arhitekt. Bhimrao Ambedkar Ambedkar Jayanti 2019: Facts on Babasaheb to share with kids | Parenting News,The Indian Express How India’s Most Downtrodden Embraced the Power of Statues Bhimrao Ramji Ambedkar | Biography, Books, & Facts | Britannica All You Need To Know About BR Ambedkar On His 129th Birth Anniversary Buswell, Robert Jr; Lopez, Donald S. Jr., toim-d (2013). Princeton Dictionary of Buddhism. Princeton, NJ: Princeton University Press. Lk 34. ISBN 9780691157863.
Kõige rohkem jälgitud Twitteri kontode loend

Siin on loetletud 50 enim jälgijaid (inglise keeles follower) kogunud suhtlusvõrgustiku Twitter kontot. Enim jälgijaid (125 miljonit) on endisel Ameerika Ühendriikide presidendil Barack Obamal. Iga kasutaja jälgijate arv on ümardatud miljonini. Viimati uuendatud 9. oktoobril 2020.
Kõhrkude

Kõhrkude on tiheda konsistentsiga veresoontevaba sidekoe alaliik, mis omab organismis põhiliselt tugifunktsiooni. See on luukoest pehmem ja vetruvam. Kõhrkude jaotatakse kolmeks alamliigiks: hüaliinne kõhrkude, elastne kõhrkude ja fibroosne kõhrkude.
Marguerite Yourcenar

Marguerite Yourcenar (8. juuni 1903 – 17. detsember 1987) oli Belgias Brüsselis sündinud prantsuse romaanikirjanik ja esseist. Ta võitis Prix Femina ja Erasmuse preemia ning oli esimene naine, kes valiti Prantsuse Akadeemiasse (1980. aastal). 1947. aastal sai temast USA kodanik. 1982 – valiti Ameerika Kunstide ja Kirjanduse Akadeemia liikmeks
Ingrid Kivirähk

Ingrid Kivirähk (aastani 1953 Kasesalu; 18. mai 1931 Tallinn – 21. veebruar 2024) oli eesti nukunäitleja. Õppis 1945–1947 Tallinna 7. Keskkoolis ja 1951–1952 Draamateatri õppestuudios, lõpetas 1967 klubitöö erialal Viljandi Kultuurharidustöö Koolis. Ta oli 1952–1955 ja 1959–1962 Nukuteatri näitleja ning 1965–1982 Eesti Televisioonis helirežissööri assistent ja 1982–1992 fonoteegitöötaja, on mänginud ETV lastesarjades. Eesti Teatriliidu liige (1953). Egli (Sudaruškini Valge sõber, 1952) Vaeslaps (Kangilaski Vaeslapse käsikivi, 1952) Ajlo (Gubarevi ja Uspenski Kõverpeeglite kuningriik, 1953) Lumivalguke (Kelderi Lumivalguke, 1953) Punamütsike (Toona Punamütsike, 1954) Darjuša (Jermakovi Kitseke Hõbesõrg, 1954) Mei (Jakobi Inetu tüdruk, 1959, ja Õnnelik Mei, 1960) Jaanalind (Kiplingi ja Vladõtšina Talumatu Elevandipoeg, 1959) Väike kitsetall (Kompanejetsi Hunt ja seitse kitsetalle, 1960) Kirjutaja (Drda ja Štoki Kuradiveski, 1960) Milli (Mantševi Jänkude kool, 1962) Punamütsike ja Jänku (Leiese Buratino lendab Kuule, 1962) Miki (Leiese Vihavaenlased, 1962) Tiiu (Kallaku Jõuluvaimud, 1992 Nukuteatris) Vaenelaps (Maršaki Kaksteist kuud, 1993 Nukuteatris) Eesti Televisiooni lastesarjades: Tipp (Tipp ja Täpp, 1965–81) Telepoiss (1967–80) Tibu ja Kassipoeg (Kikerikii, 1981–83) Kastanitüdruk (Tammetõru seiklused, 1988–90) E. Jaakson. Legendaarsel Tipil jagub särtsu siiani. – Naisteleht 2008, 35 (29. august) M. Karell. Ingrid ja Andrus Kivirähk. – Tiiu 2012, 4 Telesaates „Tipp ja Täpp” Tippi mänginud Ingrid Kivirähk: „Olen sama maias nagu Tipp”. Intervjueerinud K. Helend-Aaviku. – Õhtuleht, 28. jaanuar 2017 Isa oli autojuht, ema kodune. Ta oli abielus Ants Kivirähkiga. Ta oli Tiina Vapperi, Juhan Kivirähki ja Andrus Kivirähki ema. http://etbl.teatriliit.ee/artikkel/kivir%C3%A4hk_ingrid2
Kurjanova järv

Kurjanova järv (ka Kurjānova järv, Karjanova järv või Kuranova järv, läti keeles Kurjānovas ezers, Kuranovas ezers, Karjanovas ezers või Kurjānovas ezers, latgali keeles Kurjanovys azars) on järv Läti Ludza piirkonna Līdumnieki vallas. Järv asub merepinnast 111 meetri kõrgusel. Selle valgla on 2,1 km². Järves on üks saar pindalaga 0,2 ha. Järve kaldad on lauged ja madalad, välja arvatud loodekallas. Põhjakallas on metsane. Põhi on liivane või savine, kohati katavad seda suured kivid. Põhja on moodustunud kuni 5 meetri paksune sapropeeli kiht. Järve kallastel asub 2004. aastal moodustatud Kurjanova järve maastikukaitseala. Sinna suubub kolm kraavi, välja voolab Kurjanka jõkke suubuv kraav. Veetaimedest esinevad seal kõõluslehed, vesikatk, vesikuused, vesikarikad, osjad, pilliroog, vesikupud, hundinuiad, kõrkjad ja kalmused. Kaladest elavad järves haug, ahven, särg, latikas, ahven, nurg, roosärg, linask, vähemal määral ka harilik hink, koger ja kiisk. Looduskaitsealustest liikidest kasvavad seal nõtke näkirohi, väike näkirohi ja hüdralill. Tegemist on ainsa järvega Lätis, kus kasvab kaks looduskaitsealust näkirohu liiki. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS www.ezeri.lv www.ezeri.lv DAP. Kurjanovas ezers
Ruslan Demtšenko

Ruslan Demtšenko (ukraina keeles Руслан Михайлович Демченко, sündinud 15. juulil 1965 Kiievis) on Ukraina diplomaat ja riigiametnik. Ta oli alates 16. juunist 2020 kuni 25. juulini 2022 Ukraina Rahvusliku Julgeoleku ja Kaitse Nõukogu sekretäri esimene asetäitja. Demtšenkole osutatakse kui ühele Vene agendile Ukraina presidendi meeskonnas [viide?] Зеленский назначил своего советника первым заместителем секретаря СНБО - Liga Novosti (vaadatud 26.10.2020) УКАЗ ПРЕЗИДЕНТА УКРАЇНИ №528/2022 Про звільнення Р.Демченка з посади Першого заступника Секретаря Ради національної безпеки і оборони України, 25.07.2022 https://web.archive.org/web/20220705213033/https://antikor.com.ua/articles/507952-agenty_kremlja_v_ofise_prezidenta_kak_fsb_podryvaet_ukrainu. Originaali arhiivikoopia seisuga 5. juuli 2022. Vaadatud 25. juunil 2022. {{netiviide}}: puuduv või tühi pealkiri: |pealkiri= (juhend) https://incident.obozrevatel.com/crime/dolzhen-sidet-v-tyurme-a-ne-ryadom-s-prezidentom-butusov-nazval-familiyu-shpiona-rf-vo-vlasti.htm https://antikor.com.ua/articles/507952-agenty_kremlja_v_ofise_prezidenta_kak_fsb_podryvaet_ukrainu
Eric Fehr

Eric Fehr (sündinud 7. septembril 1985 Winkleris, Manitobas) on Kanada endine jäähokimängija (keskründaja või parem ääreründaja). Ta mängis NHL-is kuue klubi koosseisus kokku 652 mängu. Aastatel 2001–2005 mängis ta Western Hockey League'i (WHL) klubis Brandon Wheat Kings. Hooajal 2004–05 oli Fehr WHL-i suurim väravakütt ja resultatiivseim mängija (59+52), pälvides Bob Clarke Trophy. Samuti oli ta samal hooajal väljalangemismängude resultatiivseim mängija (32), kuid hooaja finaalis kaotas Wheat Kings Kelowna Rocketsile mängudega 1:4. Fehr pälvis samal hooajal lisaks hooaja parimale mängijale antava Four Broncos Memorial Trophy. 2005. aastal valis Washington Capitals ta NHL-i draft '​is 18. valikuna. NHL-is debüteeris ta Capitalsi meeskonnas hooajal 2005–06. Esimese värava lõi ta liigas 27. jaanuaril 2007 mängus Carolina Hurricanesi vastu. 2009–10 tegi Fehr oma karjääri kõige edukama hooaja NHL-is (21 väravat, 18 väravasöötu). Hooajal 2011–12 mängis ta Winnipeg Jetsis. Hooaja 2012–13 alguses aset leidnud NHL-i tööseisaku ajal mängis Fehr Soome kõrgliiga klubis HPK. Seejärel naasis ta Capitalsi, kus mängis kuni hooaja 2014–15 lõpuni. 2015. aasta juulis sõlmis ta lepingu Pittsburgh Penguinsiga. Ta tuli klubiga hooajal 2015–16 Stanley karika võitjaks. Hooaja 2016–17 lõpus liitus Fehr Toronto Maple Leafsiga. Järgmise hooaja alguses kaotas ta koha Maple Leafsi põhimeeskonnas ning asus mängima American Hockey League'i klubis San Diego Gulls. Hooaja teises pooles mängis ta NHL-is San Jose Sharksi ridades. Hooajal 2018–19 mängis Fehr Minnesota Wildis. 2019. aasta juulis sõlmis Fehr lepingu Šveitsi kõrgliigaklubiga Genève-Servette, kus mängis kaks hooaega. 2021. aasta detsembris sõlmis ta lepingu KHL-i klubiga Kaasani Ak Bars. Mängijakarjääri lõpetas ta hooaja 2021/22 järel. "Эрик Фер – в «Ак Барсе»!". ak-bars.ru. 21.12.2021. Vaadatud 3.1.2022 Eric Fehr NHL.com lehel Eric Fehr hockeydb.com lehel
Omaenese ilus ja veas

"Omaenese ilus ja veas" on Mari Jürjensi neljas album, mis on välja antud 2020. aastal.
Norra võikriis

Norra võikriis algas 2011. aasta lõpul terava võinappusega ja või hinna „üleskruvimisega“ kogu Norras. Või nappus põhjustas või hinna hüppelise tõusu ja kauplustesse saadetud võikogused osteti ära mõne minutiga. Taani tabloidi B.T. kinnitusel haaras Norrat võinappuse tulemusel smør-panik („võipaanika“). 2011. aasta suvel valitsenud halva ilma mõjul langes piimatoodang umbes 20 miljoni liitri võrra. Samal ajal kasvas kiiresti nõudlus, oktoobris kasvas läbimüük 20% ja novembris veel 30% võrra. Detsembri keskel maksis veerandkilone importvõi pakk 39 eurot. Andersen, Audrey (14. detsember 2011). "Butter shortage puts the knife into Norwegian Christmas plans". The Guardian (inglise). Vaadatud 27. oktoobril 2020. Bakalus, Silla (5. detsember 2011). "Norge i smør-panik: Sælges for 600 kroner kiloet på nettet". B.T (taani). Vaadatud 27. oktoobril 2020. "Norway runs out of butter: 'You can use margarine', 'No, it's not the same'". The Daily Telegraph (inglise). 14. detsember 2011. Vaadatud 29. oktoobril 2020. Kirkbak, Jesper (11. detsember 2011). "Et kilo smør koster nu over 1000 kroner". B.T (taani). Vaadatud 6. jaanuaril 2012.
Vesiir

Vesiir on valitsuse juht (suurvesiir) või kõrgem haldusametnik islamimaades. Tänapäeval on vesiir ministrile vastav valitsusametnik.
Tāši

Tāši on küla (vidējciems) Lätis Lõuna-Kuramaa piirkonna Medze vallas, Küla asub valla idaosas Tāši järve lõunakaldal. Tāši jääb valla keskusest Kapsēdest 7, piirkonna keskusest Grobiņast 15 ja Riiast 203 kilomeetri kaugusele. Asula tekkis endise Tāši mõisa (Telsen) keskuse juurde. Aastal 1900 avati seal Tāši raudteepeatus. Küla oli aastani 1964 Tāši külanõukogu halduskeskus. Aastani 2021 kuulus küla Grobiņa piirkonda. Seal asub Ilmāja kirik. Kultuurimälestistest on riikliku kaitse all Tāši mõisakompleks, sealhulgas park, elumaja, kolm elumaja kaminat, parkett, ühe toa interjöör ja portaal koos uksega. Looduskaitse all on külas kasvav hall lepp ümbermõõduga 1,55 meetrit, harilik valgepöök ümbermõõduga 2.21 meetrit, pärn ümbermõõduga 3.78 meetrit, hobukastanid ümbermõõtudega 3.03 ja 3.96 meetrit, saared ümbermõõtudega 3.62, 3.94, 5.2 ning 4.06 meetrit ja tammed ümbermõõtudega 5.25, 4.68 ning 4.31 meetrit. Aastal 2005 oli külas elanikke 52. Vietvārdu datubāze "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 9. august 2022. Vaadatud 27. oktoobril 2020. Latvijas īpaši aizsargājamām dabas teritorijām dabas datu pārvaldības sistēmā OZOLS
Siberi föderaalringkond

Siberi föderaalringkond on üks kaheksast föderaalringkonnast Venemaal. Siberi föderaalringkonda kuuluvad: Altai Vabariik (Республика Алтай) Hakassia Vabariik (Республика Хакасия) Tõva Vabariik (Республика Тыва) Altai krai (Алтайский край) Krasnojarski krai (Красноярский край) Irkutski oblast (Иркутская область) Kemerovo oblast (Кемеровская область) Novosibirski oblast (Новосибирская область) Omski oblast (Омская область) Tomski oblast (Томская область) 2000. aastal oli Siberi föderaalringkonna rahvaarv 20 792 500. Venemaa presidendi esindajad Siberi föderaalringkonnas: Leonid Dratševski (Леонид Вадимович Драчевский; 18. maist 2000 kuni 9. septembrini 2004) Anatoli Kvašnin (Анатолий Васильевич Квашнин; 9. septembrist 2004 kuni 9. septembrini 2010) Viktor Tolokonski (Виктор Александрович Толоконский; 9. septembrist 2010 kuni 12. maini 2014) Nikolai Rogožkin (Николай Евгеньевич Рогожкин; 12. maist 2014 kuni 28. juulini 2016) Sergei Menjailo (Сергей Иванович Меняйло; 28. juulist 2016) http://www.sfo.nsk.su/
2013. aasta Laste Eurovisiooni lauluvõistlus

2013. aasta Laste Eurovisiooni lauluvõistlus oli üheteistkümnes Laste Eurovisiooni lauluvõistlus. See toimus 30. novembril 2013. Lauluvõistluse võitis Malta.
Stirnas

Stirnas on küla (mazciems) Lätis Lõuna-Kuramaa piirkonna Medze vallas. Küla asub valla loodeosas merepinnast 3 meetri kõrgusel. Stirnas jääb valla keskusest Kapsēdest 7, piirkonna keskusest Grobiņast 13 ja Riiast 222 kilomeetri kaugusele. Aastani 2021 kuulus küla Grobiņa piirkonda. Looduskaitse all on külas kasvav saar ümbermõõduga 4,23 ja kõrgusega 25 meetrit. Aastal 2005 oli külas elanikke 20. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Medzes muiža

Medzes muiža (ka Medze) on küla (mazciems) Lätis Lõuna-Kuramaa piirkonna Medze vallas. Küla asub valla põhjaosas. Medzes muiža jääb valla keskusest Kapsēdest 7,5, piirkonna keskusest Grobiņast 14 ja Riiast 218 kilomeetri kaugusele. Asula tekkis endise Medze mõisa (Medsen) keskuse juurde. Aastani 2021 kuulus küla Grobiņa piirkonda. Külas asub Medze bussipeatus. Mõisa pargis asuv Medze linnamägi on muinsusmälestisena riikliku kaitse all. Looduskaitse all on külas kasvavad pärnad ümbermõõduga 3.69, 5.23 ja 3.51 meetrit ning tammed ümbermõõtudega 4.2, 4.3, 4.08, 4.12, 5.47, 4.39 ja 4.12 meetrit. Aastal 2005 oli külas elanikke 15. Vietvārdu datubāze "IS Mantojums". Originaali arhiivikoopia seisuga 5. august 2021. Vaadatud 27. oktoobril 2020. "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 31. oktoober 2020. Vaadatud 27. oktoobril 2020. Latvijas īpaši aizsargājamām dabas teritorijām dabas datu pārvaldības sistēmā OZOLS
Ievkalni

Ievkalni on küla (mazciems) Lätis Lõuna-Kuramaa piirkonna Medze vallas. Küla asub valla keskosas. Ievkalni jääb valla keskusest Kapsēdest 5, piirkonna keskusest Grobiņast 11 ja Riiast 215 kilomeetri kaugusele. Aastani 2021 kuulus küla Grobiņa piirkonda. Asula tekkis endiste Kapsēde, Mātere ja Medze mõisa vahele rajatud Medze vallamaja juurde. Küla jääb osaliselt Medze hoiualale. 2005. aastal oli külas 46 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Šķēde (Medze vald)

Šķēde on küla (vasarnīcu ciems ehk suvilapiirkond) Lätis Lõuna-Kuramaa piirkonna Medze vallas. Küla asub valla lääneosas merepinnast 5 meetri kõrgusel. Šķēde jääb valla keskusest Kapsēdest 20, piirkonna keskusest Grobiņast 16 ja Riiast 220 kilomeetri kaugusele. Asula on rajatud praktiliselt Liepāja linna piirile. Aastani 2005 asus seal tähtsaim Liepāja prügila. Külas asub Šķēde bussipeatus. Teise maailmasõja ajal oli Šķēde Liepāja juutide ja teiste ebasoovitavate isikute hukkamispaigaks. Kokku tapeti seal 2749 inimest. Hukkamised viidi läbi 15.–17. detsembril 1941 ja neid korraldas Fritz Dietrich. Aastani 2021 kuulus küla Grobiņa piirkonda. Aastal 2020 oli külas elanikke 116. Vietvārdu datubāze Kurzemes Vārds, 03.02.2005 "IS Mantojums". Originaali arhiivikoopia seisuga 5. august 2021. Vaadatud 27. oktoobril 2020. Brian Friedman. ”The killing fields of Skede” Ezergailis, Andrew (1996). The Holocaust in Latvia: 1941-1944: the Missing Center. Riga: Historical Institute of Latvia. lk. 307. ISBN 9984-9054-3-8
Plienkalni

Plienkalni on küla (mazciems) Lätis Lõuna-Kuramaa piirkonna Medze vallas. Küla asub valla lääneosas. Plienkalni jääb valla keskusest Kapsēdest 1,5, piirkonna keskusest Grobiņast 8,5 ja Riiast 216 kilomeetri kaugusele. Asula tekkis endise Kapsēde raudteejaama ja selle juures asunud lubjaahjude juurde. Aastani 2021 kuulus küla Grobiņa piirkonda. Külas on Piķīši asfaltbetoonitehas ja Plienakmeņi võõrastemaja. Aastal 2005 oli külas elanikke 3. Vietvārdu datubāze
Abja valla vapp

Abja valla vapp on Viljandi maakonnas asunud endise Eesti haldusüksuse Abja valla vapp. Vapp kinnitati Eesti Vabariigi riigisekretäri poolt 14. mail 2004 ja selle näidis asub vallakantseleis. Rohelise vapikilbi jaotab kaheks vasakult langev hõbedane kaldpalk (Bend Sinister), millel asetseb kolm sinist linaõit. Õied moodustuvad viiest sinisest kroonlehest ja viiest rohelisest tupplehest ning hõbedasest südamikust. Vapi värvid Pantone värviskaala järgi on roheline PMS 3415 ja sinine Process Blue. Sinised linaõied viitavad linakasvatusele ja linatöötlemisele, kui abjakate traditsioonilistele tegevusaladele ja jõukuseallikale. Kaldpalk sümboliseerib kaitstust, roheline kilbivärv ürgset loodust. Värvides ja värvideta (must-valget) vappi võib kasutada vallavolikogu, vallavalitsuse ja hallatavate asutuste dokumentidel, pitsatitel, siltidel, trükistel ja suveniiridel ning panna üles ruumides ja avalikes kohtades. Teistel juhtudel toimub vapi kasutamine vallavalitsuse loal. Abja valla lipp Abja valla sümboolika valla kodulehel Omavalitsuste sümbolid Riigikantselei lehel - Abja vald.
Juhan Kuus

Juhan Kuus (27. veebruar 1953 Kaplinn, Lõuna-Aafrika Liit – 12. juuli 2015 Lõuna-Aafrika Vabariik) oli rahvusvaheliselt üks tunnustatumaid Eesti päritolu ajakirjanduslikke fotodokumentaliste. Juhan Kuusi isa on Tartust pärit Harry Johannes Kuus, kes jõudis Lõuna-Aafrika Liitu Teise maailmasõja ajal. Seal tutvus ta oma tulevase abikaasa Elsa ­Barbara Mareega ja seal sündis 1953. aastal ka nende poeg Juhan. Tal oli õde Nicole da Silva ja vend Michael Kuus. Tema abikaasa aastatel 1976–2000 oli Mareta du Plessis, kellest ta hiljem lahutas. Juhan Kuusi Dokfoto Keskus Juhan Kuus. Juhan Kuusi Dokfoto Keskus
Monika Fagerholm

Monika Kristina Fagerholm (sündinud 26. veebruaril 1961 Helsingis) on soomerootsi kirjanik. Ta on õppinud Helsingi Ülikoolis psühholoogiat ja kirjandust. Ta debüteeris aastal 1987 novellikoguga "Sham". 2019. aastal ilmus tema romaan "Vem dödade bambi?" ("Kes tappis Bambi?), mis käsitleb grupivägistamist ja selle tagajärgi. Selle eest pälvis ta järgmisel aastal Põhjamaade Nõukogu kirjandusauhinna. 1995 – Runebergi auhind 2005 – Augustipreemia 2010 – Pro Finlandia medal 2013 – Riiklik kirjanduspreemia 2016 – Rootsi akadeemia Põhjamaade auhind 2020 – Tollanderi auhind 2020 – Põhjamaade Nõukogu kirjandusauhind 2020 – Selma Lagerlöfi auhind Sham (novellid) (1987) Patricia (novellid) (1990) Underbara kvinnor vid vatten (1994) Diva (1998) Den amerikanska flickan (2005) Glitterscenen (2009) Lola uppochner (2012) Vem dödade bambi? (2019) Hällsten, Annika: Fagerholm skriver om tystaned efter en våldtäkt. Hufvudstadsbladet, 8.9.2019, lk 38–39. https://www.kirjasampo.fi/fi/kulsa/kauno%253Aperson_123175916645323
Egor Madiberg

Egor Madiberg (on esinenud ka nimekuju Jegor Madiberk; 19. oktoober 1910 Rakvere – 28. august 1983) oli eesti maalikunstnik. Tegutses põhiliselt Rakveres. Egor Madibergi elust on vähe teada. Ta sündis 19. oktoobril 1910 Rakveres Kurikakülas paljulapselises peres (kokku peres kaks tütart ja kuus poega). Isa Karl oli aednik, ema koduperenaine. Maalimise vastu tekkis Egoril huvi juba nooruses, kuid et ta vanem õde õppis juba Tartu Ülikoolis, ei jätkunud perel raha, et Egor saaks minna õppima Pallasesse. Kunstnikuna oli ta seega iseõppija. Egor Madiberg oli pallaslase Richard Sagritsa sõber ja on arvatud, et Madibergi põhiline eeskuju õpetaja oligi Sagrits. Suri 28. augustil 1983 ja on maetud Rakvere kalmistule. Madiberg oli kunstnikuna väga viljakas, arvatakse, et tema õlimaale peaks olema tuhande ligi ja akvarelle ligikaudu samas koguses. Tema töid leiab sageli oksjonitelt. Motiivide hulgas on Eesti maastikud, vanad talukohad, merevaated, samuti viljeles ta natüürmorti. Kuulsad elanikud Kurikakülas. - Virumaa Teataja, 26 juuli 2014 Kahro Lukk. Rakvere täis Madiberg'i. Kunstinäitus Egor Madiberg'i maalidest (Egor Madibergi 110. sünniaastapäevale pühendatud näitusetrükis) Galeriis näeb maastikke ja merevaateid. - Tartu Postimees, 8. oktoober 2014
Mattias Tedenby

Mattias Tedenby (sündinud 21. veebruaril 1990 Vetlandas) on Rootsi jäähokimängija, kes mängib Rootsi kõrgliigaklubis HV71 ründajana vasakäärel. Ta alustas HV71-s ka klubikarjääri. HV71 koosseisus debüteeris ta Rootsi kõrgliigas hooajal 2007–08. Aastatel 2008 ja 2010 tuli ta klubiga Rootsi meistriks. 2008. aastal valis New Jersey Devils ta NHL-i draft '​is 24. valikuna. 2010. aasta mais sõlmis ta Devilsiga kolmeaastase lepingu. NHL-is tegi Tedenby debüüdi 10. novembril 2010 mängus Buffalo Sabresi vastu. Sama aasta 12. novembril lõi ta mängus Edmonton Oilersi vastu oma esimese värava NHL-is. 2014. aasta augustis naasis Tedenby HV71-sse, kus mängis järgmised viis hooaega. 2017. aastal tuli ta klubiga kolmandat korda oma karjääri jooksul Rootsi meistriks. Hooajal 2019–20 mängis ta Šveitsi kõrgliigaklubis HC Davos. 2020. aasta mais sõlmis ta lepingu KHL-i klubiga HK Vitjaz. 2021. aasta augustis sõlmis ta üheaastase lepingu KHL-i klubiga Minski Dinamo. 2022. aasta augustis liitus Tedenby taas HV71-ga. 2011. aasta maailmameistrivõistlustel võitis Tedenby Rootsi jäähokikoondisega hõbemedali. https://www.eliteprospects.com/player/6013/mattias-tedenby (vaadatud 1.2.2023) Mattias Tedenby KHL.ru lehel Mattias Tedenby NHL.com lehel Mattias Tedenby hockeydb.com lehel
Fiori musicali (festival)

Fiori musicali on alates 2010. aastast Rakveres toimuv, eelkõige laste ja noorte vanamuusikaansamblitele keskenduv vanamuusikafestival. Festival toimus esimest korda 2010. aastal ja oli algselt mõeldud klavessiinimängijaile. 2011. aasta Fiori Musicalile olid juba kutsutud laste ja noorte vanamuusikaansamblid Tartust, Tallinnast, Viljandist, Rakverest ja Kuressaarest, kokku üle saja noore muusiku. Lisaks Rakverele andsid festivalikülalised sel ja järgnevatel aastatel kontserte ka mujal Lääne-Virumaal. Alates 2013. aastast toimus festival enam kui aastase vahega, IV festival toimus 2016. aastal ja V Fiori Musicali toimus 2019. aastal. M. Tomson. Festival „Fiori musicali” Rakveres. Sirp, 15. aprill 2011 https://sites.google.com/view/kuressaaremuusikakool/meie-tegemisi/teavitan/rondokaeisrakveresfiorimusicalil "T. Maripuu. Rondo käis Rakveres Fiori Musicalil. - Saarte Hääl, 6. aprill 2011". Originaali arhiivikoopia seisuga 31. oktoober 2020. Vaadatud 28. oktoobril 2020. I. Grünfeldt. Fiori Musicali võlub vanamuusikaga. Virumaa Teataja, 1. aprill 2013 Laste ja noorte vanamuusikafestival Fiori Musicali. - kultuurikava.ee "Eesti Muusikakoolide Liit - Kutse 05.04.-07.04.2019 V Noorte vanamuusikafestivalile Fiori Musicali Rakveres". Originaali arhiivikoopia seisuga 1.11.2020. Vaadatud 28.10.2020. Video: Kristiina Are Fiori Musicali festivalist 2013. aastal
Piņķi (Medze vald)

Piņķi on küla (mazciems) Lätis Lõuna-Kuramaa piirkonna Medze vallas. Küla asub valla lõunaosas, merepinnast 25 meetri kõrgusel. Piņķi jääb valla keskusest Kapsēdest 3, piirkonna keskusest Grobiņast 5 ja Riiast 213 kilomeetri kaugusele. Aastani 2021 kuulus küla Grobiņa piirkonda. Aastal 2005 oli külas elanikke 25. Vietvārdu datubāze